ક્યારેય એવું લાગ્યુ નથી કે તું અદેહી છે. મનમાં તો જ્યારે વાત કરવી હોય ત્યારે આંખ મીચું ને તું હાજર જ હોય.. “ બોલ બેટા શું તકલીફ છે? અને બા તને બધીજ વાત કહેવી ગમે. મને ખબર છે તું મારી સામે જોઇને મલક્યાં જ કરતી હોય..પણ મને હૈયે જબરી ટાઢક રહેતી. મને ખબર કે બા તને મારી ૯૦% વાતો સમજાતી નહીં અને આમેય લખી શકાય કે વાંચી શકાય એટલી જ શાળા તમારા જમાનામાં હોતી તેથી હું મારા સોફ્ટ્વેરનાં અને બીઝનેસનાં પ્રશ્નો કહું ત્યારે હસતા હસ્તા તું એટલું જ બોલે “ સૌ સારુ થઇ જશે ભાઇ.. એક વાતનું ધ્યાન રાખવાનું ભલેને દુશ્મન હોય તો પણ આપણા સ્વાર્થમાં તેમનું અહીત નહીં કરવાનુ, બરોબરને ભાઇ!”